Diari Oficial de la Generalitat Valenciana


Sumari del DOGV 3457, del 18-03-1999 (1999/2118)

ORDRE de 16 de febrer de 1999, de la Conselleria de Cultura, Educació i Ciència, per la qual es convoca concurs públic per a la concessió de les següents beques: a) de formació de personal tècnic en el Catàleg Col·lectiu del Patrimoni Bibliogràfic de la Comunitat Valenciana; b) de formació de personal tècnic d'arxius en centres i serveis de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3457

Data del DOGV
:   18-03-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/2118


Data del document
:   16-02-1999

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

 Descriptors 

:   * ajuda pública
    * assignació per estudis
    * suport econòmic
    * professió de la informació

ORDRE de 16 de febrer de 1999, de la Conselleria de Cultura, Educació i Ciència, per la qual es convoca concurs públic per a la concessió de les següents beques: a) de formació de personal tècnic en el Catàleg Col·lectiu del Patrimoni Bibliogràfic de la Comunitat Valenciana; b) de formació de personal tècnic d'arxius en centres i serveis de la Generalitat Valenciana. [1999/Q2118]
  
El tractament dels fons referents al patrimoni bibliogràfic i documental, així com els servicis prestats al públic pels arxius i les biblioteques que conserven este tipus de fons requerixen, a més de coneixements tècnics especialitzats, una pràctica que solament es pot adquirir per mitjà del coneixement de les activitats que es realitzen en estos centres, les quals ajuden a completar la formació del personal tècnic d'arxius.
  
Fent ús de les facultats que em conferix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
Convocar concurs públic per a la concessió de sis beques de formació de personal tècnic en el Catàleg Col·lectiu del Patrimoni Bibliogràfic de la Comunitat Valenciana i d'altres sis beques de formació de personal tècnic d'arxius, les quals es repartixen de la següent forma:
  
a) Beques d'arxius:
  
- Arxiu del Regne de València (1).
  
- Arxiu Històric Provincial de Castelló (1).
  
- Arxiu Històric Provincial d'Alacant (1).
  
- Arxiu Històric d'Orihuela (1).
  
- Servei del Llibre, Arxius i Biblioteques (2).
  
b) Beques per al Catàleg Col·lectiu:
  
- Orihuela (2).
  
- Torrent (1).
  
- Massamagrell (1).
  
- València (2).
  
Així mateix s'aproven les bases per les quals es regix la convocatòria, incloses com a annex a l'ordre, i els models de sol·licitud per a les citades beques.
  
Segon
  
L'abonament de les beques es realitzarà amb càrrec a l'aplicació pressupostària 19.81.087.53.501.1, dins la línia 406/000/99, anomenada «Ajudes per a la formació en arxius, biblioteques i Catàleg Col·lectiu del Patrimoni Bibliogràfic», per un import global de 9.000.000 de pessetes.
  
DISPOSICIONS FINALS
  
Primera
  
Es delega en la directora general de Promoció Cultural, Museus i Belles Arts la facultat de resoldre la concessió de les beques i se l'autoritza perquè, en l'àmbit de les seues competències, adopte les mesures necessàries per al seu desenrotllament i execució.
  
Segona
  
L'ordre entrarà en vigor el mateix dia de la publicació en el Diari Oficial de la Generalitat Valenciana.
  
Tercera
  
Contra el present acte, que posa fi a la via administrativa, l'interessat podrà interposar recurs contenciós administratiu, a elecció seua, davant el Jutjat Contenciós Administratiu en la circumscripció del qual tinga el domicili el recurrent o es trobe la seu de l'òrgan autor de l'acte. El recurs es podrà interposar en el termini de dos mesos o 10 dies, si s'opta per seguir el procediment per a la protecció dels drets fonamentals de la persona, comptats tots dos des de l'endemà del dia de la publicació. Tot això de conformitat amb els articles 8, 14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 16 de febrer de 1999
  
El conseller de Cultura, Educació i Ciència,
  
MANUEL TARANCÓN FANDOS
  
ANNEX I
  
Bases
  
Primera
  
L'objecte de la convocatòria és la concessió de sis beques de formació de personal tècnic en el Catàleg Col·lectiu del Patrimoni Bibliogràfic de la Comunitat Valenciana i sis beques de formació de personal tècnic d'arxius.
  
Segona
  
La duració de cadascuna de les beques serà de sis mesos, amb una dotació de 750.000 pessetes.
  
Estes beques són incompatibles amb altres que pogueren concedir-se per la mateixa o semblant activitat.
  
Cada aspirant únicament podrà triar una seu. En l'adjudicació de les beques de cada seu i en la configuració de la llista d'espera corresponent, es tindran únicament en compte els aspirants que hagen optat per esta.
  
Tercera
  
Les beques objecte de la convocatòria s'adjudicaran per mitjà de concurs entre les diverses persones que aspiren, i que complisquen els següents requisits i els acrediten documentalment:
  
a) Ser espanyol i tindre aveïnament administratiu en qualsevol municipi de la Comunitat Valenciana.
  
b) Els sol·licitants de les beques de formació en el Catàleg Col·lectiu del Patrimoni Bibliogràfic de la Comunitat Valenciana hauran de ser llicenciats en l'àrea d'Humanitats, llicenciats en Documentació o diplomats en Biblioteconomia i Documentació, sempre que no hagen sigut adjudicataris de les beques en dos convocatòries.
  
c) Els sol·licitants de les beques de formació de personal tècnic en arxius han de ser llicenciats en Geografia i Història, llicenciats en Documentació o diplomats en Biblioteconomia i Documentació i haver finalitzat la llicenciatura o diplomatura en els cinc darrers cursos acadèmics (del 1992/93 al de 1997-98).
  
Quarta
  
Les sol·licituds hauran de dirigir-se a la Conselleria de Cultura, Educació i Ciència, Direcció General de Promoció Cultural, Museus i Belles Arts, i es podran presentar al Registre General de la Conselleria de Cultura, Educació i Ciència; a les direccions territorials de Cultura i Educació d'Alacant, Castelló o València; o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Les sol·licituds, segons el model que figura en l'annex II, es podran recollir a la Conselleria de Cultura, Educació i Ciència i a les direccions territorials de Cultura i Educació d'Alacant, Castelló o València.
  
1) El termini de presentació de les sol·licituds serà de 15 dies hàbils, comptadors a partir de l'endemà de la publicació de la convocatòria en el Diari Oficial de la Generalitat Valenciana. Si el termini finalitza en dies que siguen inhàbils, així com en dissabtes i els dies 24 i 31 de desembre o qualsevol altre que reglamentàriamente es declare com a tal, s'entendran prorrogats fins el primer dia hàbil següent.
  
2) Les sol·licituds hauran d'anar acompanyades de la documentació següent:
  
a) Certificació acadèmica personal que acredite haver assolit la titulació corresponent, amb les qualificacions obtingudes y el nombre de convocatòries per assignatura.
  
b) Currículum vitae.
  
c) Certificat d'empadronament.
  
d) Tota la documentació que considere pertinent adjuntar com a mèrit personal. En cas de treballs realitzats o publicats s'haurà d'adjuntar una còpia d'ells.
  
e) Fotocòpia del document nacional d'identitat.
  
f) Número de compte i entitat bancària o d'estalvi, on haurà de fer-se els pagaments, en cas de ser concedida la beca.
  
3) Tota la documentació s'haurà de presentar en documents originals o fotocòpies degudament compulsades. Els documents que no acomplisquen els requisits no seran tinguts en compte a l'hora de baremar l'expedient personal del sol·licitant.
  
4) Si la sol·licitud no reunix els requisits establits en esta base, serà requerit l'interessat perquè, en el termini de 10 dies, complete la documentació exigida. Cas de no fer-ho, s'entendrà que es desistix de la petició i serà arxivada.
  
Quinta
  
Per a la valoració dels mèrits dels sol·licitants es constituix una comissió qualificadora que la integraran:
  
President:
  
- La cap del Servei del Llibre, Arxius i Biblioteques.
  
Vocals:
  
- La directora de l'Arxiu del Regne de València.
  
- El director de l'Arxiu Central de la Generalitat Valenciana.
  
- El cap de la Secció del Llibre.
  
Secretari:
  
- El cap de la Secció d'Arxius.
  
a) La Comissió Qualificadora elaborarà la seua proposta en el termini de 75 dies naturals, comptats a partir de l'endemà en què acabe el termini de presentació d'instàncies, tenint facultat per a realitzar per mitjà dels seus membres totes les comprovacions que estime que calen per a la qualificació del mèrits adduïts, i també la realització, si cal, d'una prova pràctica o entrevista, si ho considera oportú.
  
b) Una vegada finalitzada la corresponent valoració dels expedients de cadascun dels aspirants, la Comissió Qualificadora presentarà la corresponent proposta a la directora general de Promoció Cultural, Museus i Belles Arts, la qual resoldrà l'adjudicació de les beques. La resolució es publicarà en el Diari Oficial de la Generalitat Valenciana.
  
Alhora, la Comissió Qualificadora podrà formular proposta en el sentit que siguen declarades desertes les beques de col·laboració si, al seu parer, no hi haguera concursants amb mèrits suficients per a adjudicar-les.
  
c) Si en el termini de tres mesos, comptats des del dia en què acabe el termini de presentació d'instàncies, no s'aprovara la resolució per part de l'òrgan competent, s'entendrà que les sol·licituds presentades pels interessats resten desestimades.
  
Sexta
  
Les condicions de mèrit avaluables per la Comissió Qualificadora, que s'hauran de presentar justificades com cal, i les puntuacions que s'atorgaran són les següents:
  
a) Expedient acadèmic personal, de 0 a 8 punts.
  
b) Realització de cursets especialitzats o assignatures durant la carrera que tinguen relació amb els arxius o biblioteques, segons el tipus de beca, de 0 a 4 punts.
  
c) Altres mèrits relacionats amb la matèria objecte de la convocatòria que es puguen al·legar, de 0 a 4 punts.
  
d) Altres titulacions que no constituïsquen requisit per a la concessió de la beca:
  
- Títol de doctor, 2 punts.
  
- Títol de llicenciat o equivalent, 1 punt.
  
- Diploma universitari o equivalent, 0,5 punts.
  
Les sol·licituds que no aconseguisquen un mínim de quatre punts seran desestimades tant pel que fa a la concessió de les beques com per a l'elaboració de les llistes d'espera.
  
Sèptima
  
Són obligacions del beneficiari:
  
a) Realitzar les activitats de formació que el responsable del Catàleg Col·lectiu del Patrimoni Bibliogràfic de la Comunitat Valenciana, o el personal tècnic corresponent de l'arxiu, els encarreguen, raó per la qual hauran de romandre als locals del centre o el servei corresponent durant sis mesos, les quals estaran en funció de la formació dels becaris i en cap cas substituiran les tasques ordinàries del centre.
  
b) Acreditar davant la Conselleria de Cultura, Educació i Ciència la realització de l'activitat o l'adopció del comportament, i el compliment dels requisits i les condicions que determinen la concessió o el gaudi de l'ajuda.
  
L'acreditació es farà per mitjà d'un certificat del director del centre o servei on s'haja gaudit la beca i la presentació d'una memòria detallada de les activitats de formació realitzades pel becari. La memòria tindrà un mínim de cinc fulls i un màxim de 10 i s'haurà de presentar al Servei del Llibre, Arxius i Biblioteques en el termini de tres dies, una vegada acabada la beca.
  
c) La submissió a les actuacions de control financer que corresponguen a la Intervenció General, en relació amb les beques concedides.
  
d) Comunicar a la Conselleria de Cultura, Educació i Ciència l'obtenció de beques per a la mateixa finalitat, procedent de qualsevol administracions o ens públics.
  
e) Acreditar o presentar les certificacions que demostren que es troba al corrent de les obligacions tributàries i fiscals, en els termes establits en l'Ordre de 30 de maig de 1996, de la Conselleria d'Economia i Hisenda (DOGV de 21 de juny de 1996). L'acreditació es farà per mitjà de la presentació de les certificacions escaients expedides per les corresponents delegacions d'Hisenda i les tresoreries territorials de la Seguretat Social i es presentaran en el termini de 10 dies a partir de la concessió de la beca.
  
Octava
  
Les beques es pagaran en la seua totalitat en acabar el període de formació de la beca per mitjà de transferència bancària, amb la justificació prèvia d'haver realitzat l'activitat que va motivar la concessió.
  
Si el becari renuncia a la beca abans de l'acabament d'esta, se li pagarà la part proporcional de la beca d'acord amb l'activitat realitzada.
  
Novena
  
Els becaris cedixen gratuïtament a la Conselleria de Cultura, Educació i Ciència els treballs realitzats durant el període de formació, els quals restaran en propietat de la Conselleria de Cultura, Educació i Ciència, i no podran ser utilitzades pels autors sense la corresponent autorització.
  
Deu
  
Tota alteració de les condicions tingudes en compte per a la concessió de la beca, i en tot cas l'obtenció concurrent de beques atorgades per altres administracions o ens públics o privats, podrà donar lloc a la modificació de la resolució de concessió.
  
L'import de les beques en cap cas podrà ser de tal quantia que, aïlladament o en concurrència amb beques d'altres administracions públiques o d'altres ens públics o privats, supere el cost de l'activitat que ha de desenvolupar el beneficiari.
  
Onze
  
Quedarà sense efecte la concessió de la beca, després de l'audiència a la persona interessada, quan no s'haja fet l'activitat que va motivar la concessió, quan deixaran de complir-se els requisits que s'exigien o quan s'incompliran, sense causa que ho justifique, les condicions establides en la convocatòria.
  
Dotze
  
Quan en l'exercici de les funcions d'inspecció o control, es deduïsquen indicis de la incorrecta obtenció, gaudi o destinació de la beca, els agents encarregats de la seua realització podran acordar la retenció de les factures, els documents equivalents o substitutius i de qualsevol altre document relatiu a les operacions en què aquests indicis es manifesten.
  
Tretze
  
La concessió i gaudiment de la beca no suposarà cap vinculació laboral o administrativa amb la Conselleria de Cultura, Educació i Ciència, ni amb cap dels arxius depenents de la Generalitat Valenciana, ni suposa cap compromís d'incorporació posterior a les plantilles dels citats centres.
  
ANNEX II
  
Sol·licitud de beca de formació de personal tècnic en el Catàleg Col·lectiu del Patrimoni bibliogràfic i de Formació de Personal Tècnic d'Arxius
  
A) Dades personals
  
Nom i cognoms
  
Domicili
  
Localitat Codi postal
  
Telèfon DNI i NIF
  
B) Beca que sol.licita
  
- Tipus de Beca
  
- Centre, servei o seu
  
C) Documentació personal
  
- Currículum vitae
  
- Certificat d'empadronament
  
D) Títols oficials i certificació acadèmica personal
  
- Títol
  
- Centre i data d'expedició
  
- Expedient acadèmic personal
  
E) Altres títols
  
F) Cursos d'especialització relacionats amb arxius
  
G) Experiència professional
  
H) Altres mèrits
  
I) Entitat bancària o d'estalvi i número de compte
  
- Banc/caixa
  
- Número de compte
  
- Sucursal
  
La persona sol·licitant es compromet a acceptar les bases de la convocatòria, a assistir i participar plenament en els programes de formació, cas de ser adjudicatària, i declara que totes les dades acadèmiques i professionals que addueix són certes.
  
..., ... d ... de 1999
  
(Signatura)
  
CONSELLERIA DE CULTURA, EDUCACIÓ I CIÈNCIA
  
DIRECCIÓ GENERAL DE PROMOCIÓ CULTURAL, MUSEUS I BELLES ARTS